УТВЪРЖДАВАМ:

ДИРЕКТОР:.......………………......

Йълмаз Касим

# ПРАВИЛНИК

# ЗА ДЕЙНОСТТА НА УЧЕНИЧЕСКИЯ СЪВЕТ НА ОУ „ХРИСТО БОТЕВ“

# С. ЛУДОГОРЦИ

Настоящият правилник на комисията по ДУС е приет на ПС   
на .................г., протокол №………

**С настоящия правилник се определят структурата, функциите, правата и задълженията на членовете на ученическия съвет. Правилникът е разработен съгласно действащото законодателство в системата на образованието и е съобразен с основните документи.**

1. Училищният ученически съвет е вид самостоятелна форма на самоуправление на учениците.
2. Училищния ученически съвет работи в съответствие със закона за предучилищното и училищно образование /ЗПУО/ нормативните актове на МОН, правилника за дейността на училището и плана за работа на ученическия съвет.
3. Училищния ученически съвет осъществява своята дейност в училище с подкрепата на училищното ръководство. класните ръководители, учителите и училищния психолог.
4. Решенията на ученическия съвет имат препоръчителен характер и учениците сами преценяват дали трябва да се включат в предложените инициативи.
5. Членовете на ученическия съвет трябва да запознаят всички ученици с настоящия правилник и плана за работа на ученически съвет (УС) през учебната година.

## ОСНОВНИ ЦЕЛИ НА ДЕЙНОСТТА НА УЧИЛИЩНИЯ УЧЕНИЧЕСКИ СЪВЕТ

1. Активно участие на учениците в демократизацията и усъвършенстването на образователно-възпитателния процес в училище
2. Издигане на авторитета на училищната институция чрез активно взаимодействие с членовете на училищната общност - ученици, учители, родители.

## УПРАВЛЕНИЕ НА УЧИЛИЩНИЯ УЧЕНИЧЕСКИ СЪВЕТ

1. УС включва всички избрани за представители от класовете си ученици от 1 до 7 клас.
2. УС се ръководи от ***председател***. ***Председателят*** се избира на общо събрание на ученическия съвет за една учебна година чрез явно гласуване и при наличие на 51% от гласувалите „за“ от присъстващите членове на УС.
3. За председател на УС ***не може*** да бъде избран ученик с допуснати над 5 отсъствия по неуважителни причини или със санкция, наложена от педагогическия съвет за нарушения на училищния правилник през изминалата учебна година.
4. Председателят на УС има право да присъства на педагогическите съвети за представяне на становище или вземане на отношение при налагане на санкции на ученици.
5. Председателят на УС има право да посочи за свой заместник, член от УС за времето, през което отсъства от учебни занятия по уважителни причини.
6. УС избира ***секретар***. ***Секретарят*** се избира на общо събрание на ученическия съвет за една учебна година чрез явно гласуване и при наличие на 51% от гласувалите „за“ от присъстващите членове на УС.
7. Секретарят присъства на срещите на УС и води протокол, който се съхранява в рамките на учебната година.
8. Срещите на УС се провеждат веднъж месечно. При необходимост се провеждат извънредни срещи.

## ДЕЙНОСТИ:

Представителите на Ученическия съвет:

1. Участват в разрешаването на възникнали проблеми, свързани с организацията и протичането на учебния процес или на извънкласните дейности.
2. Изразяват и защитават интересите на учениците пред училищното ръководство и на заседания на Педагогическия съвет.
3. Създават и участват активно в дейности, обсъдени и приети на заседанията на УС.
4. Правят предложения пред училищното ръководство за разглеждане на проблеми, касаещи училищната общност.
5. Вземат отношение при разрешаване на конфликти в класа си, като изказват мнение и предлагат решение на проблема, което останалите ученици от класа гласуват.
6. Проучват интересите на учениците и съдействат за организиране на дейности за удовлетворяването им.
7. Съдействат за подобряване на училищната среда.
8. Търсят сътрудничеството с членове на Обществения съвет, неправителствени организации.

## ПРАВА И ЗАДЪЛЖЕНИЯ:

### Права на ученическите представители:

* + Да изразяват позиция по всички въпроси, отнасящи се до училищния живот.
  + Да защитават интересите на съучениците си пред училищното ръководство и на заседания на Педагогическия съвет

### Задължения на ученическите представители:

* + Да познават и спазват Правилника за дейността на училището.
  + Да представят обективно и аргументирано становище на своите съученици по даден въпрос, дори и когато то е в противоречие с тяхното.
  + Да предават точно и навреме актуална информация за училищния живот, както от учениците към учителите, така и от учителите към учениците.
  + Да търсят среща с учителите и с Ръководството на училището винаги, когато възникне важен за учениците проблем.
  + Да участват в ежемесечните срещи на УС, за да обсъждат актуални теми и проблеми, да разработят позиция и план за действие.

*Всеки член на УС е длъжен да изпълнява задълженията си, определени с този Правилник, да съобразява дейността си със Закона за предучилищното и училищно образование и Правилника за дейността на училището.*

\*\*\**Поради извънредната епидемиологична ситуация, срещите на УС може да се провеждат през по-голям интервал от време, при стриктно спазване на противоепидемиологични мерки – спазване на дистанция от 1.5м един от друг и носене на предпазни маски на лицето, покриващи носа и устата, или провеждане на срещи при необходимост.*

### Ученическия съвет взаимодейства активно с:

* + Училищното ръководство;
  + Класните ръководители и учители, училищния психолог;
  + Обществения Съвет на училището(когато е необходимо)
  + Ученическите съвети на други училища и извънучилищни институции, организации и фирми.

**УСТАВ НА УЧЕНИЧЕСКИЯ СЪВЕТ**

### І. Общи положения

**Чл.1.**Ученическият съвет /УС/ е доброволно ученическо обединение, орган на ученическото самоуправление. Изграждането на ученически съвет е отговор на потребността от демократизиране на взаимоотношенията в съвременното училище.

**Чл.2.** Седалището на УС и адрес: с. Лудогорци, ул.“Вихрен“ №31

**Чл.3.** В своята дейност УС се ръководи от следните **принципи**:

1/ Следване на традициите на ОУ „Христо Ботев“ с. Лудогорци

2/ Демократичност

3/ Толерантност

4/ Доброволно участие

**Чл.4**. С дейността си УС се стреми да постигне следните цели: 1/ Да обединява учениците от училището.

2/ Да дава възможност на учениците да участват активно в процеса на вземане на решения, касаещи ученическата общност.

3/ Да дава гласност на проблемите на учениците и съдейства за решаването им, защитавайки правата и интересите им, като съблюдава изпълнението на задълженията на учениците в съответствие с Правилника за дейността на училището